**SOCIOLOGIJA sklop 5 Učno gradivo 3**

Modul: Izzivi sodobnega sveta

**Vsebinski sklop: Demografske spremembe**

**Uvod**

V tem vsebinskem sklopu boste spoznali:

* da se je število prebivalcev na svetu izredno povečalo, od leta 1830 do danes za več kot 6 milijard, predvidevajo pa, da bo čez trideset let živelo na planetu devet ali celo deset milijard ljudi,
* da se predvsem v razvitih državah podaljšuje življenjska doba in upada število rojstev,
* da so pomemben dejavnik demografskih sprememb tudi migracije.

Cilji

Dijaki spoznajo da:

* demografske spremembe kot so staranje prebivalstva, nizka rodnost in migracije že vplivajo na ponudbo delovne sile,
* premalo delovno aktivnega prebivalstva bo omejilo gospodarsko rast,
* migracijska politika še vedno ne podpira dovolj privabljanja ljudi z deficitarnimi poklici,
* upada število vpisanih v srednješolsko in terciarno izobraževanje,
* se povečuje potreba po krepitvi kapacitet vseživljenjskega izobraževanja,
* se povečujejo izdatki, povezani s staranjem itd.

**Staranje prebivalstva**

V razvitih državah je vse več starih ljudi.

**Starost nekoč in danes, nekaj misli filozofa in pisatelja o starosti**

Skorajda vsi ljudje bi radi dočakali starost, nihče pa si ne želi biti star.

Veliko klasičnih piscev in filozofov med drugimi tudi Shakespeare in Sofokles, nam staranje predstavlja kot sopomenko za telesno in mentalno propadanje, senilnost ipd.

»Pa starost prileze na skrivaj in te trdo objame, razbije te in vrže v kraj, iz rok ti veslo vzame.«(Shakespeare).

»Zadnji pa prizor te čudne mnogolične zgodbe je drugo otroštvo, sama pozabljivost, brez zob, oči, okusa in brez vsega.« (Shakespeare).

»Starost ogabna, brez moči, nedružabna, sovražna starost, v kateri se združi vse hudo, najhujše bolečine.« (Sofokles)

Problemi staranja so lahko:

* bolezni možganov pri starostnikih, npr. različne vrste demence,
* pešanje telesnih funkcij in pogostejše kronične bolezni.

Če smo starost še par desetletij nazaj doživljali na bolj ali manj enak način, je v vseh razvitih sodobnih družbah, tudi v Sloveniji, pojavila diferenciacija načinov staranja in različni življenjski slogi v starosti.

**Aktivno staranje**

* definicija starosti se spreminja,
* aktivno staranje podaljšuje sposobnost neodvisnega in samostojnega življenja ljudi,
* Svetovna zdravstvena organizacija (WHO, 2002: 12) definira aktivno staranje kot »proces optimiziranja priložnosti za zdravje, participacijo in varnosti, da bi izboljšali kakovost življenja starostnikov«,
* aktivno staranje podaljšuje zmožnost starajočih se ljudi za ustvarjalno delo in življenje tudi v starosti,
* aktivno staranje lahko v najširšem smislu razumemo kot neprekinjeno udejstvovanje na socialnem, ekonomskem, kulturnem in civilnem področju,
* fizična aktivnost starostnikov in možganski fitnes omogočata telesno in umsko zdravje starostnika in s tem tudi podaljševanje zaposlenosti.

Zaradi podaljševanja življenjske dobe in nižanja stopenj rodnosti se ravnovesje med delovno aktivnim in neaktivnim prebivalstvom močno obrača v prid upokojencev. To pa pomeni tudi velike finančne izdatke za pokojninske, zdravstvene in skrbstvene sisteme.

Evropska komisija je zato leta 2005 pripravila t. i. zeleno knjigo z naslovom Odziv na demografske spremembe ali nova solidarnost med generacijami.

Vlade posameznih držav zaradi demografskih sprememb načrtujejo in izvajajo politike aktivnega in kakovostnega staranja. S tem želijo doseči, da bi starejši dalj časa ostali delovno aktivni. S tem bi ostali aktivno vključeni tudi v vsa druga področja življenja.

Država in družba na različne načine spodbujata odgovornost posameznikov za aktivno staranje in kakovost življenja v starosti.

**Drugačno življenje v tretjem obdobju**

Sodobna družba časti kult mladosti, ki povzdiguje hitrost, storilnost, učinkovitost in uspešnost. Ravno zaradi tega so starejši dostikrat prehitro izključeni iz aktivnega dela in življenja. Žal njihove izkušnje, znanje in spretnosti premalokrat uporabimo.

Za določeno in ne zanemarljivo kategorijo starostnikov je staranje še posebej travmatično zaradi bolezni, revščine in (ali) osamljenosti.

Staranje, ki je sicer normalen biološki proces, ni lahko že samo po sebi. Zlasti, ker družba reklamira mladost in lep videz.

Ekscesno ukvarjanje s telesom in z videzom predstavlja zlato jamo za številne industrije pa tudi za tako imenovane »anti aging« guruje. Ljudje posegajo po najrazličnejših izdelkih in storitvah v upanju, da bi ostali večno mladi.

Povečuje se tudi število organiziranih in politično angažiranih starostnikov. Posledično pa naraščata tudi njihova moč in vpliv. So pomemben del volilnega telesa. Vključujejo se v politične stranke.

Starejši ljudje se tudi vse bolj učijo uporabljati tehnologijo. Sedaj se upokojujejo že bolj izobraženi ljudje, ki že znajo uporabljati sodobno tehnologijo in se vključujejo na družabna omrežja. Tako ohranjajo socialne stike. To povečuje njihov socialni kapital.

Ker imajo upokojeni več prostega časa, se lahko ukvarjajo z zabavnimi, ustvarjalnimi, poučnimi (univerza tretjega življenjskega obdobja) aktivnostmi. Tako skrbijo za svoje umsko in telesno zdravje. Ohranjajo pa tudi socialne stike. Starost ni več samo ukvarjanje z vrtom in vnuki. Starejši ljudje se vse bolj ukvarjajo z različnimi športi, potujejo, obiskujejo gledališča, koncerte, učijo se tujih jezikov itd.

Vendar pa pomoč lastnim otrokom in sorodnikom v ekonomskem, materialnem, socialnem ali emocionalnem smislu, ostaja še vedno ena pomembnejših skrbi in obremenitev starejše generacije.

Staranje prebivalstva je eden večjih problemov razvitih držav. To pa zahteva načrtovanje in izvajanje različnih oblik pomoči starejšim ljudem: od organiziranja pomoči na domu, gradnje varovanih stanovanj do povečevanja prostorskih in negovalnih zmogljivosti v domovih za starejše občane.

**Nizka rodnost (nataliteta) v razvitih državah**

Število rojstev upada pod raven, ki omogoča enostavno reprodukcijo prebivalstva.

Vzroki za upadanje rojstev so v:

* zavestnem in načrtnem omejevanju rojstev,
* nizka rodnost se širi iz urbanih naselij tudi na podeželje,
* odločanje za manjše število otrok se širi na vse sloje.

Razlogi za nizko nataliteto so:

* odlaganje porok, partnerstev in rojstev otrok zaradi podaljšanega izobraževanja, iskanja zaposlitve in ustvarjanje kariere,
* prezaposlenosti,
* želja po višjem standardu itd.

Ekonomske in socialne posledice nizke rodnosti se dolgoročno kažejo v vse večjim nesorazmerjem med delovno aktivnim prebivalstvom in upokojenci.

Potrebni ukrepi za preprečevanje upadanja rojstev so:

* zaposlitve za mlade,
* ekonomske možnosti za njihovo neodvisnost od izvorne družine in oblikovanja lastne družine (stanovanja za mlade družine, ugodna posojila, vrtci itd.).

**Migracije**

Migracije so globalen pojav. Lahko potekajo od izvorne države preko prehodne države v državo končnega cilja. Ali direktno iz izvorne v državo končnega cilja. Migrant je vsak, ki spremeni svojo državo bivanja.

Kriterij opredeljevanja priseljencev je po izvorni državi in ne po državljanstvu. Ker slednjega lahko spremeniš, izvorne države pa ne.

Pojmi:

* migracije – selitve,
* emigracije – odselitve,
* imigracije, priselitve

**Selitve kljub oviram**

Ljudje s selitvami spreminjajo:

* geografsko in družbeno okolje,
* način življenja (želja po boljšem življenju).

Vzroki za migracije so lahko:

* ekonomski,
* politični (preganjanje).

**Migracije, dejavniki privlačevanja in odbijan, PUSH – PULL TEORIJA**

Subjektivni dejavniki migracij so lahko racionalni ali emocionalni.

Socialno – psihološki dejavniki migracij so družbene okoliščine in osebnostne lastnosti ljudi.

Ekonomsko – demografski vzroki selitve so reševanje eksistence in finančnega položaja.

Politični in vojaški vzroki spodbudijo prisilno priseljevanju.

Osebni in družinski vzroki preseljevanja so lahko izobraževanje ali zaposlitev v tujini, poroka itd.

**Migranti danes:**

* so po vseh državah,
* mednarodni migranti imajo pomembno vlogo v nacionalnih, regionalnih in mednarodnih zadevah,
* pogosto nakazujejo denar sorodnikom v izvornih državah,
* ne opravljajo več samo del, ki jih domačini nočejo,
* opravljajo tudi poklice z visoko dodano vrednostjo,
* opravljajo deficitarne poklice,
* celo javne storitve in gospodarstvo so ponekod odvisni od migrantov.

**Danes migrante:**

* izobražujejo in usposabljajo za delo v tujini,
* zaposlujejo tudi na začasnih in sezonskih delih,
* za migranti prihajajo tudi njihove družine,
* migracije urejajo mednarodni sporazumi.

**Migracije so:**

* dovoljene ali regularne,
* prisilne, iz strahu pred kršenjem človekovih pravic,
* nedovoljene (nelegalne),
* migracije in ciljne države.